Karavaan Stoorplek - Forum Topic
Total Views: 80 916 767
Forums / 2. FAQ & General Chat / Karavaan Stoorplek
views: 38 209 105
14 Nov 2017 @ 18:11:09 pm
n Plaaslikke vervoeronderneming so 1km van ons af het so pas n aantal motorhuise gebou om spesifiek karavane in te stoor. Hy verhuur ook gewone motorhuise en ander stoorplek maar het die behoefte raakgesien om vir karavane en bote spesiale garages te bou. Hulle is pas voltooi en ek het vandag gaan kyk. Pragtige store met 2.7 hoe toesluit roldeure. Die mure is van steen en mooi afgewerk met n sinkdak met aluminium onder die plate.Elke garage is afsonderlik m.a.w. dit is nie n gesamentlikke stoor nie. Brandmure is by elkeen tot teen die dak gebou. Die dak is baie hoog en hou dit lekker koel binne. Ek aanvaar dit moes hom baie gekos het om op te rig. Alhoewel hy nog nie heeltemal voltooi is nie het reeds 4 karavane ingetrek.
Nou my vraag. Wat sou julle reken is n billike huur vir so n stoor? Hy verhuur huidiglik vir R750.00 per maand maar noem reeds dat dit volgende jaar na R850.00p.m. sal styg.
Ek sal dit waardeer as ons bietjie pryse kan vergelyk met wat van die ander forumlede in hulle onderskeie omgewings betaal. Ek moet net byse dat die hele terrein veilig omhein is en die eienaar en 2 wagte woon op die perseel.
14 Nov 2017 @ 18:51:54 pm
Soos gelees, lyk dit goed indien daar geen uitkoms is vir stoorplek by jou eie perseel nie.
Met so paar vermenigvuldig tekens oor ń paar maande kan dit redelik uit verband ruk.
My dubbel shadeport het R5k gekos en die enkel R1700.
Die plaveisel R 5,5K wat die waarde van my eiendom redelik laat styg het.
Die alarm stelsel, R800 en my karavaan se jassie, R2,5k.
Die sommetjie = R15500.
ń Normale goeie afdak, +\- R18k.
Nou moet die ongerief ook in ag geneem word wanneer jy wil pak en kamp.
Kort termyn, moontlik ń ja indien jou eiendom oor spasie beskik tot die regte voorbereiding getref is.
Oor ń lang termyn, glo ek dit gaan ń minus beteken.
14 Nov 2017 @ 19:58:33 pm
Kon nerens plek kry in Polokwane. Slegs 1 plek teen R1800pm
Het maar shadeport opgesit by kompleks. Ek verloor 1 kar staanplek maar die R7000 was die moeite werd.
14 Nov 2017 @ 20:11:04 pm
My opinie vir sulke goeie fasiliteite is dit n bargain.
Die ou wat dit gebruik het nie plek by sy huis nie
14 Nov 2017 @ 20:15:24 pm
Jammer Piet, ek het soos gewoonlik alweer te vinnig gelees.
Om jou vraag te beantwoord: In Alberton CBD is ń karavaan stoor plek. As ek ń stukkende kruiwa gehad het sou ek hom nie eers daar stoor nie.
Die shadeports is vervalle, daar is ń wag hokkie met geen wag, die bossies groei deur die plaveisel.
Soos afgelei kan word is hulle tarief R650/maand.
Om jou vraag te beantwoord, ek dink ń tarief teen R850 vir daardie luuksheid waarna verwys word, is dan nie baie nie.
14 Nov 2017 @ 20:54:23 pm
In ons omgewing n stoorplek waarin n karavaan nie gaan pas so groot soos n enkel garage teen R700.00 p/m. Wou my meubels daar stoor maar gaan te duur uit werk op lang duur.
15 Nov 2017 @ 06:30:46 am
Piet, ek het industrieele geboue en verhuur tans stoorplek teen R 30/m2, en dit is vir groot oppv. Vir klein areas soos bv 24m2 vir n huurder sal dit meer beloop agv konstruksie kostes, jy noem die brandmure en oprol deure vir elke eenheid. ( R 30x24m2= R 720.00)
Klink regtig nie buitensporig nie, inteendeel. Wagte en sekuriteit ook nog ingesluit.
Kyk net wat is die eskalasie van huur jaarliks, die verhoging van 750 na 850 is 13% dit is te veel vir een jaar. In kontrak moet die % geskryf word. Sou jy vir 5 jaar of langer wil teken, kan jy onderhandel na n laer persentasie so 5%.
15 Nov 2017 @ 06:52:17 am
Piet voordat ek by ons kompleks toestemming gekry het om my wa daar te stoor het ek vir slegs 'n afdak R1000.00 p/m betaal so 3 jaar gelede.
Dink vir wat jy kry is dit is goeie prys.
15 Nov 2017 @ 07:21:57 am
Don't forget you can store other stuff there too.
My son was renting a similar unit in Ballito for his boat and he had a full on workshop there as well, until the recent floods trashed most of the roofs in the facility.
15 Nov 2017 @ 07:29:33 am
Ek betaal R720 in Alberton vir gewone toesluit motorhuis. Jou prys is nie buitensporig nie, die eskalasie is bietjie styf soos Herman vermeld.
15 Nov 2017 @ 09:25:56 am
Gerhard, ek vermoed jy verwys na ''Woods Warehousing''.
Indien dit so is, is dit regtig 'n goeie prys wat jy betaal.
15 Nov 2017 @ 11:08:25 am
Dit is korrek. Stem saam met jou oor daai ander plek, totaal onaanvaarbar.
21 Nov 2017 @ 19:18:13 pm
Piet, Ek het vir n jaar in Somerset Wes my karavaan gestoor teen R750.00 per maand. Dit was slegs n skadunet afdak dus nie 100% water en son bestand nie. Ek voel ook dit wat jy kry soos in jou skrywe teen die prys is baie billik.
22 Nov 2017 @ 17:44:47 pm
Baie dankie aan almal se deelname. Dit is nou maklik om n idee te vorm van wat die mark daar buite is teenoor wat gebied word.